இப்படி நாவலில் நிறைய ஊடுபாவல்கள் இருக்கின்றன. நாவல் முழுக்க பத்திகளின்றி இருப்பதாலும் பொடி எழுத்துகளாக இருப்பதாலும் வாசித்து முடிக்க நிச்சயம் நேரம் பிடிக்கும். ஆனால் ஒரு பக்கத்திலும் சலிப்போ எப்போது முடியும் என்னும் எண்ணமோ நிச்சயம் தோன்றாது. அப்படி ஒரு கதைசொல்லல் திறமையை இதில் அனுபவிக்கலாம். நாவலை வாசித்து முடித்தவுடன் நான் செய்த முதல் விஷயம் நாவலின் முன்னட்டை படத்தில் இருக்கும் சிலுவையை முத்தமிட்டேன். Alchemy of desire நாவலுக்கு பின் இப்படியானதொரு வேகமான வாசிப்பையும் அதற்கான மொழியையும் இப்போதே அனுபவிக்கிறேன்.